Source: https://www.riigiteataja.ee/akt/102072012001
Timestamp: 2019-02-23 05:20:04+00:00
Document Index: 4945330

Matched Legal Cases: ['§ 32', '§ 361', '§ 32', '§ 37', '§ 32', '§ 32']

20.06.2012 otsus nr 130
Vastu võetud 12.06.2012
1) paragrahvi 21 lõike 1 punkt 1 muudetakse ja sõnastatakse järgmiselt:
„1) on Eesti kodakondsuse taotlemisel valeandmete esitamisega varjanud asjaolusid, mis välistavad talle Eesti kodakondsuse andmise või taastamise;”;
2) paragrahv 32 muudetakse ja sõnastatakse järgmiselt:
„§ 32. Kodakondsuse andmine ekslikult Eesti kodanikuna määratletud isikule
(9) Kui isiku suhtes kohaldatakse käesoleva paragrahvi lõikes 1 sätestatut, on kuni sel alusel isiku Eesti kodakondsuse omandanuks lugemise otsuse tegemiseni isiku õigused ja kohustused, mis lähtusid tema õiguslikust seisundist naturalisatsiooni korras Eesti kodakondsuse saanud isiku või välismaalasena, õiguspäraselt tekkinud.”
„§ 361. Tasutud riigilõivu hüvitamine
(1) Eesti Vabariik hüvitab isikule, kelle Vabariigi Valitsuse volitatud valitsusasutus on määratlenud isikut tõendava dokumendi väljaandmisel ekslikult Eesti kodanikuna ja kelle nimetatud asutus on lugenud kodakondsuse seaduse § 32 lõike 1 alusel Eesti kodakondsuse omandanuks, tema taotlusel Eestis:
1) elamisloa taotluse läbivaatamise eest tasutud riigilõivu;
2) välismaalase isikutunnistuse või elamisloakaardi väljaandmise taotluse läbivaatamise eest tasutud riigilõivu;
3) välismaalase passi väljaandmise taotluse läbivaatamise eest tasutud riigilõivu ja
4) Eesti kodakondsuse saamiseks esitatava sooviavalduse läbivaatamise eest tasutud riigilõivu.
(2) Käesoleva paragrahvi lõikes 1 nimetatud kulutuse hüvitamiseks esitab isik taotluse Vabariigi Valitsuse volitatud valitsusasutusele.”;
2) seaduse § 37 täiendatakse lõigetega 4 ja 5 järgmises sõnastuses:
„(4) Isik, kelle Vabariigi Valitsuse volitatud valitsusasutus on määratlenud isikut tõendava dokumendi väljaandmisel ekslikult Eesti kodanikuna ja kelle nimetatud asutus on lugenud kodakondsuse seaduse § 32 lõike 1 alusel Eesti kodakondsuse omandanuks, on ühel korral vabastatud riigilõivust isikutunnistuse taotluse läbivaatamise eest juhul, kui tema isikutunnistus tunnistati kehtetuks seoses asjaoluga, et ta määratleti ekslikult Eesti kodanikuna.
(5) Isik, kelle Vabariigi Valitsuse volitatud valitsusasutus on määratlenud isikut tõendava dokumendi väljaandmisel ekslikult Eesti kodanikuna ja kelle nimetatud asutus on lugenud kodakondsuse seaduse § 32 lõike 1 alusel Eesti kodakondsuse omandanuks, on ühel korral vabastatud riigilõivust Eesti kodaniku passi taotluse läbivaatamise eest juhul, kui tema Eesti kodaniku pass tunnistati kehtetuks seoses asjaoluga, et ta määratleti ekslikult Eesti kodanikuna.”